Okresná prokuratúra Bratislava III 
Vajnorská 47, 832 77 Bratislava 3 	

Sp. zn. : 1 Pv 378/14/1103	Bratislava III, 30.6.2014
EEČ : 2-10-196-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátorka Okresnej prokuratúry Bratislava III
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Bratislava III zo dňa 25.10.2012, spisová značka 1 Pv 378/14/1103, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
d¨ľa 15.08.2011 v čase o 06.40 hod. v obci XXXXX, Trnavská ulica v smere od obce Ivanka pri Dunaji ako vodič osobného motorového vozidla značky Škoda Octavia Combi, evidenčné číslo XXXXX, porušil dôležitú povinnosť uloženú mu podľa § 19 ods. 4 zákona č. 8/2009 Z.z. keď pri odbočovaní doľava na Hlavnú ulicu v obci XXXXX nedal prednosť v jazde oproti idúcemu cyklistovi XXXXX, ktorý jazdil na bicykli v obci XXXXX, Trvnavská ul. Smerom z obce Ivanka pri Dunaji pri pravom okraji vozovky, následkom čoho došlo k zrážke cyklistu Šlosára s vozidlom Škoda Octavia evidenčné číslo XXXXX, pri ktorej cyklista XXXXX utrpel zranenie zlomeninu bázy 5. Záprstnej kosti pravej ruky bez posunu úlomkov a pomliaždenie prstov pravej ruky s dobou liečenia 35 dní,

Uznesením prokurátora Okresnej prokuratúry Bratislava III zo dňa 25.10.2012, spisová značka 1 Pv 378/14/1103, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
Odôvodnenie:
XXXXX prokuratúry Pezinok uznesením sp. zn. 3Pv 691/11-21 zo d¨ľa 25.10.2012 podľa § 216 ods. 1 Trestného poriadku podmienečne zastavil trestné stíhanie obv. XXXXX pre prečin ublíženia na zdraví podľa § 158 ods. 1  Trestného zákona, ktorého sa dopustila na vyššie uvedenom skutkovom základe.

Podľa § 216 ods. 2 Tr. poriadku určil prokurátor okresnej prokuratúry Pezinok obv. XXXXX skúšobnú dobu vo výmere 18 mesiacov, ktorá začala plynúť od právoplatnosti uvedeného uznesenia d¨ľom 13.11.2012.

Podľa § 216 ods. 3 Trestného poriadku prokurátor obvinenému uložil, aby v priebehu skúšobnej doby uhradil poškodeným Sociálnej poisťovni – pobočka Bratislava škodu vo výške 92,60,-EUR a poisťovni Dôvera zdravotná poisťov¨ľa a.s. škodu vo výške 65,87,-EUR.

Obvinený XXXXX v skúšobnej dobe viedol riadny život, nedopustil sa žiadnej ďalšej trestnej činnosti /vyžiadaný odpis registra trestov/, nebol priestupkovo prejednávaný /vyžiadaný výpis z priestupkového registra/. Taktiež uhradil sumu vo výške 92,60,-EUR Sociálnej poisťovni – pobočka Bratislava  a sumu vo výške 65,87,-EUR poisťovni Dôvera zdravotná poisťov¨ľa a.s.. Splnil tak podmienky pre vyslovenie osvedčenia.
	
Podľa § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje.

Podľa § 217 ods. 4 Trestného poriadku právoplatnosťou rozhodnutia o tom, že sa obvinený osvedčil, nastávajú účinky zastavenia trestného stíhania podľa § 9 ods. 1 písm. e) Trestného poriadku.

Nakoľko boli splnené všetky podmienky pre postup podľa § 217 odsek 1 Trestného  poriadku, rozhodla som  tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Eva Jančová
prokurátorka